Na temelju članka 39. Statuta grada Pula-Pola (Službene novine-Bollettino ufficiale Pula-Pola 7/09, 16/09, 12/11, 1/13, 2/18, 2/20, 4/21 i 5/21-pročišćeni tekst), Gradsko vijeće Grada Pula-Pola na sjednici održanoj dana godine, donijelo

**PRAVILNIK**

**O UMIROVLJENIČKOJ ISKAZNICI GRADA PULA-POLA**

*Predmet Pravilnika*

Članak 1.

Ovim Pravilnikom o umirovljeničkoj iskaznici Grada Pula-Pola (u daljnjem tekstu: Pravilnik) propisuje se oblik i sadržaj umirovljeničke iskaznice umirovljenika s prebivalištem na području Grada Pula-Pola.

*Rodna ravnopravnost*

Članak 2.

Pojmovi koji se koriste u ovom Pravilniku, a imaju rodno značenje odnose se jednako na muški i ženski rod.

*Izgled i sadržaj iskaznice*

Članak 3.

Umirovljenička iskaznica (u daljnjem tekstu: iskaznica) pravokutnog je oblika, u standardnom ISO ID-1 formatu, veličine izmjere 85,6×53,98 mm. Izrađena je od PVC materijala, s ugrađenim zaštitnim elementima protiv krivotvorenja.

Članak 4.

Iskaznica iz članka 3. stavka 1. ovog Pravilnika sadrži:

1. na prednjoj strani:

a) U gornjem lijevom kutu nalazi se grb grada Pule

b) natpis: GRAD PULA-POLA

c) naziv: UMIROVLJENIČKA ISKAZNICA

d) ime i prezime umirovljenika

e) OIB

f) broj iskaznice.

2. na poleđini:

a) po cijeloj dužini nalazi se stilizirani grb grada Pule

c) mjesto i datum izdavanja iskaznice

d) mjesto za pečat grada Pula-Pola nadležnog za izdavanje umirovljeničke iskaznice s potpisom ovlaštene osobe.

*Izdavanje iskaznice*

Članak 5.

Zahtjev za izdavanje iskaznice podnosi se Centru podrške 521 s priloženom osobnom iskaznicom i zadnjim izvatkom mirovine.

Iskaznice se izdaju u Centru podrške 521 na adresi u Puli, Zagrebačka 18.

*Prava imatelja iskaznice*

Članak 6.

1. Iskaznica kojom se dokazuje status umirovljenika važi samo uz osobnu iskaznicu nositelja.
2. Iskaznicom se ostvaruje pravo na pogodnosti koje za umirovljenike daju ustanove i trgovačka društva Grada Pula-Pola, osim za subvencije koje su vezane za imovinski cenzus, te ostale pravne i fizičke osobe sa kojima se postigne dogovor sa području Republike Hrvatske.

*Evidencija o izdanim iskaznicama*

Članak 7.

(1) O izdanim iskaznicama vodi se evidencija koja sadrži:

1. redni broj

2. osobni identifikacijski broj (OIB)

3. prezime, ime umirovljenika

4. serijski broj iskaznice

5. datum izdavanja iskaznice

6. potpis primatelja

7. datum i razlog povrata iskaznice

8. ovjera povrata iskaznice

9. odjeljak za napomene.

(2) Evidencija se može voditi i u elektroničkom obliku.

*Gubitak, otuđenje, oštećenje ili uništenje iskaznice*

Članak 8.

(1) Gubitak, otuđenje, oštećenje ili uništenje iskaznice prijavljuje se izdavatelju iz članka 2. ovog Pravilnika.

(2) Nova iskaznica izdat će se nakon što se u službenoj evidenciji evidentira gubitak, otuđenje, oštećenja ili uništenje te ju se proglasi nevažećom, u roku od 30 dana.

*Završna odredba*

Članak 9.

Ovaj Pravilnik stupa na snagu osmoga dana od dana objave u Službenim novinama-Bollettino ufficiale Pula-Pola.

**GRADSKO VIJEĆE GRADA PULE**

**PREDSJEDNICA**

**Marija Marković Nikolovski**